Ausar Thompson
Ausaras Tompsonas (angl. Ausar Thompson, g. 2003 m. sausio 30 d.) – JAV krepšininkas, žaidžiantis NBA lygoje besivaržančioje Detroito „Pistons“ komandoje. Tompsonas praleido paskutiniuosius vidurinės mokyklos metus ir pasirašė sutartį su „Overtime Elite“ lyga, kur žaidė du sezonus. Jis laimėjo du OTE čempionų titulus iš eilės, du kartus tapo naudingiausiu finalo žaidėju (MVP), o 2023 m. buvo pripažintas naudingiausiu lygos žaidėju. 2023 m. NBA naujokų biržoje jį penktuoju šaukimu pasirinko Detroito „Pistons“. Jis yra Ameno Tompsono brolis dvynys.